Filmati minn kameras tas-sigurtà f'binja ta' appartamenti juru raġel li sgassa bieb ta' waħda mir-residenzi li minnha seraq ammont ta' oġġetti li jlaħħqu l-valur ta' madwar €10,000. Dan ġie kkonfermat ma' Newsbook.com.mt mill-persuna li nsterqet u li għaddiet anke l-filmati mill-kameras tas-sigurtà bl-iskop li jinqabad il-ħalliel. Is-serqa seħħet fid-19 ta' Jannar 2022 f'residenza f'Wied il-Għajn. Mill-filmati jidher li l-ħalliel dam madwar 45 minuta jqalleb fir-residenza. Fost l-affarijiet li nsterqu hemm laptops, arloġġi, flus kontanti, fwejjaħ, sigaretti u anke ċwievet inkluż spare keys tal-karozzi. Mill-filmati jidher li l-ħalliel ma kienx waħdu u kien hemm persuna tistenna barra. info@newsbook.com.mt Il-persuna li tkellmet ma' din il-kamra tal-aħbarijiet spjegat li mill-ewwel għamlet rapport mal-Pulizija biex tibda investigazzjoni. KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook